**OBČINA IZOLA – COMUNE DI ISOLA**

**ŽUPAN – IL SINDACO**

*Sončno nabrežje 8 – Riva del Sole 8*

*6310 Izola – Isola*

*Tel: 05 66 00 100*

*E-mail:* [*posta.oizola@izola.si*](mailto:posta.oizola@izola.si)

*Web:* [*http://www.izola.si/*](http://www.izola.si/)

## Številka: 041-2/2018

## Datum: 3.6.2019

OBČINA IZOLA – COMUNE DI ISOLA

OBČINSKI SVET

Zadeva: Poročilo o volilni kampanji in predlog Sklepa o delnem povračilu stroškov organizatorjem volilne kampanje za lokalne volitve 2018

**Predlagatelj:** Danilo Markočič, župan

**Poročevalec:** Marja Ličen, občinski redar, tajnik Občinske volilne komisije

**Pravna podlaga:** Zakon o volilni in referendumski kampanji (Uradni list RS, št. [41/07](http://www.uradni-list.si/1/objava.jsp?sop=2007-01-2221), [103/07](http://www.uradni-list.si/1/objava.jsp?sop=2007-01-5133) – ZPolS-D, [11/11](http://www.uradni-list.si/1/objava.jsp?sop=2011-01-0448), [28/11](http://www.uradni-list.si/1/objava.jsp?sop=2011-01-1309) – odl. US in [98/13](http://www.uradni-list.si/1/objava.jsp?sop=2013-01-3490)), Sklep o delni povrnitvi stroškov volilne kampanje za Lokalne volitve 2018 v Občini Izola št. 041-2/2018 z dne 5. 7. 2018

**Namen:** Obravnava poročil in sprejem sklepa

1. Uvodno pojasnilo

Občinski svet Občine Izola je na svoji 29. redni seji dne 5. 7. 2018 sprejel Sklep o delni povrnitvi stroškov volilne kampanje za lokalne volitve 2018 št. 041-2/2018 (v nadaljevanju: sklep), s katerim se določijo upravičenci in kriteriji za delno povrnitev stroškov volilne kampanje za lokalne volitve v Občini Izola za volilno leto 2018.

V 2. členu sklepa, ki povzema 23. člen Zakona o volilni in referendumski kampanji (Uradni list RS, št. [41/07](http://www.uradni-list.si/1/objava.jsp?sop=2007-01-2221), [103/07](http://www.uradni-list.si/1/objava.jsp?sop=2007-01-5133) – ZPolS-D, [11/11](http://www.uradni-list.si/1/objava.jsp?sop=2011-01-0448), [28/11](http://www.uradni-list.si/1/objava.jsp?sop=2011-01-1309) – odl. US in [98/13](http://www.uradni-list.si/1/objava.jsp?sop=2013-01-3490), v nadaljevanju: ZVRK), je določeno, da stroški volilne kampanje za volitve v občinski svet ne smejo preseči 0,40 eura na posameznega volilnega upravičenca, stroški volilne kampanje za volitve župana pa ne smejo preseči 0,25 eura na posameznega volilnega upravičenca; če pride do drugega kroga glasovanja, se stroški volilne kampanje za kandidata, ki na tem glasovanju kandidirata, povečajo še za 0,15 eura na posameznega volilnega upravičenca.

V 3. členu sklepa je nadalje določeno, da imajo organizatorji volilne kampanje, ki so jim pripadli mandati za člane občinskega sveta, pravico do povrnitve stroškov volilne kampanje v višini 0,33 eurov za dobljeni glas, pri čemer skupni znesek povrnjenih stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču, 4. člen sklepa pa določa, da imajo organizatorji volilne kampanje za župana, katerih kandidati so dosegli najmanj 10% od skupnega števila volilnih upravičencev, ki so glasovali, pravico do povrnitve stroškov volilne kampanje v višini 0,12 eura za vsak dobljeni glas, če pride na volitvah za župana do drugega kroga glasovanja, sta kandidata, ki kandidirata v drugem krogu, upravičena do povračila stroškov le na osnovi dobljenih glasov v tem krogu, skupni znesek povrnjenih stroškov pa ne sme preseči zneska porabljenih sredstev, razvidnega iz poročila občinskemu svetu in računskemu sodišču.

Poročilo o vseh zbranih in porabljenih sredstvih je moral organizator volilne kampanje, v 15 dneh po zaprtju transakcijskega računa, predložiti občinskemu svetu in računskemu sodišču, ta račun pa je organizator volilne kampanje dolžan zapreti najkasneje v štirih mesecih po dnevu glasovanja.

Organizatorju volilne kampanje za volitve v občinski svet ali za volitve župana se na njihovo zahtevo povrnejo stroški volilne kampanje iz proračuna Občine Izola najkasneje v roku 30 dni po obravnavi poročila na občinskem svetu in sprejemu sklepa, da povračilo posameznemu organizatorju pripada.

2. Obrazložitev

Zahteve za delno povrnitev stroškov volilne kampanje s poročilom o zbranih in porabljenih sredstvih za izvedbo volilne kampanje, so na Občino Izola posredovali naslednji organizatorji volilne kampanje za lokalne volitve 2018:

* SD- SOCIALNI DEMOKRATI, Levstikova ulica 15, 1000 Ljubljana
* DeSUS – Demokratična stranka upokojencev Slovenije, Kersnikova 6/VI, 1000 Ljubljana
* Mef in Izolani , Ljubljanska ulica 45, 6310 Izola
* Za listo LISTA EVGENIJA KOMLJANCA ZA ŽUPANA – PNI, Komljanec Evgenij, Cesta v Pregavor 3a, 6310 Izola
* IZOLA PRIHODNOSTI
* Za Listo Izola 2030, Dario Madžarević, Nazorjeva ulica 2, 6310 Izola
* IJN - IZOLA JE NAŠA,
* SDS – SLOVENSKA DEMOKRATSKA STRANKA, Trstenjakova ulica 8, 1000 Ljubljana
* LEVICA, Prešernova cesta 3, 1000 Ljubljana
* Dario Madžarević, Nazorjeva ulica 2, 6310 Izola
* Evgenij Komljanec, Cesta v Pregavor 3a, 6310 Izola
* LMŠ – Lista Marjana Šarca, Bistriška cesta 10 a, 1241 Kamnik
* SLS – Slovenska ljudska stranka, Beethovnova ulica 4, 1000 Ljubljana
* N.SI – NOVA SLOVENIJA KRŠČANSKI DEMOKRATI, Dvorakova ulica 11 a, 1000 Ljubljana
* OLJKA, Burlinova ulica 1, 6000 Koper
* SMC – Stranka modernega centra, Beethovnova ulica 2, 1000 Ljubljana

Glede na število dobljenih glasov kot izhaja iz Poročila o izidu volitev za člane Občinskega sveta Občine Izola (Uradne objave Občine Izola, št. 22/2018), ki so jim pripadli mandati za člane občinskega sveta in glede na vložene zahtevke za povračilo stroškov, pripada organizatorjem volilne kampanje za lokalne volitve 2018, v skladu s sklepom občinskega sveta, naslednje povračilo:

|  |  |  |  |  |
| --- | --- | --- | --- | --- |
| Organizator volilne kampanje | Število dobljenih glasov | Število mandatov | Višina porabljenih sredstev v EUR | Povračilo v EUR (št. dobljenih glasov x 0,33 EUR) |
| SD SOCIALNI DEMOKRATI | 940 | 4 | 2.726,60 | 310,20 |
| DeSUS Demokratična stranka upokojencev slovenije | 747 | 3 | 3.373,63 | 246,51 |
| Lista Mef in Izolani | 740 | 3 | 962,63 | 244,20 |
| LISTA EVGENIJA KOMLJANCA ZA ŽUPANA – PNI | 708 | 3 | 5.750,00 | 233,64 |
| IZOLA PRIHODNOSTI | 589 | 2 | 1.373,88 | 194,37 |
| IZOLA 2030 | 575 | 2 | 3.837,24 | 189,75 |
| IJN – IZOLA JE NAŠA | 416 | 2 | 1.505,70 | 137,28 |
| SDS – SLOVENSKA DEMOKRATSKA STRANKA | 396 | 1 | 2.220,58 | 130,68 |
| LEVICA | 235 | 1 | 372,64 | 77,55 |

Glede na število dobljenih glasov kot izhaja iz Poročila o izidu volitev za župana Občine Izola (Uradne objave Občine Izola, št. 22/2018) ter Poročila o izidu 2. kroga volitev za župana (Uradne objave Občine Izola, št. 24/2018) in na vložene zahtevke za povračilo stroškov, pripada organizatorjem volilne kampanje za lokalne volitve 2018, v skladu s sklepom občinskega sveta, naslednje povračilo:

1. KROG:

|  |  |  |  |  |
| --- | --- | --- | --- | --- |
| Kandidat za župana / Organizator volilne kampanje | Število dobljenih glasov | % dobljenih glasov | Višina porabljenih sredstev v EUR | Povračilo v EUR (št. dobljenih glasov x 0,12 EUR) |
| Evgenij Komljanec | 1.155 | 18,04 | 5.110,00 | 0 |
| Danilo Markočič / DeSUS – Demokratična stranka upokojencev Slovenije | 1.132 | 17,68 | 4.606,85 | 0 |
| Aleksej Skok / SD – Socialni demokrati | 1.123 | 17,54 | 901,94 | 134,76 |
| Dario Madžarević | 1.052 | 16,43 | 2.536,46 | 126,24 |
| Milan Bogatič | 878 | 13,72 | 1.603,24 | 105,36 |

2. KROG:

|  |  |  |  |  |
| --- | --- | --- | --- | --- |
| Kandidat za župana / Organizator volilne kampanje | Število dobljenih glasov | % dobljenih glasov | Višina porabljenih sredstev v EUR | Povračilo v EUR (št. dobljenih glasov x 0,12 EUR) |
| Danilo Markočič / DeSUS – Demokratična stranka upokojencev Slovenije | 3.363 | 60,91 | 4.606,85 | 403,56 |
| Evgenij Komljanec | 2.158 | 39,09 | 5.110,00 | 258,96 |

3. Finančne posledice

Zaradi povračila stroškov organizatorjem volilne kampanje za lokalne volitve 2018 v Občini Izola so predvidene finančne spremembe na odhodkovni strani občinskega proračuna.

**4. Predlog sklepa**

Na podlagi vsega zgoraj navedenega predlagamo Občinskemu svetu Občine Izola, da sprejme informacijo o posredovanih poročilih organizatorjev volilne kampanje o vseh zbranih in porabljenih sredstvih za volilno kampanjo za lokalne volitve 2018 ter sprejmejo sklep s predlagano vsebino.

Pripravila:

Marja Ličen

Danilo MARKOČIČ

ŽUPAN

Priloge:

1. Poročila organizatorjev volile kampanje
2. Predlog Sklepa o delnem povračilu stroškov organizatorjem volilne kampanje za lokalne volitve 2018 št. 041-2/2018

|  |  |
| --- | --- |
| GRBDOPIS | **OBČINA IZOLA – COMUNE DI ISOLA**  **OBČINSKI SVET – CONSIGLIO COMUNALE**  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18), 19. člena Zakona o volilni in referendumski kampanji (Uradni list RS, št. [41/07](http://www.uradni-list.si/1/objava.jsp?sop=2007-01-2221), [103/07](http://www.uradni-list.si/1/objava.jsp?sop=2007-01-5133) – ZPolS-D, [11/11](http://www.uradni-list.si/1/objava.jsp?sop=2011-01-0448), [28/11](http://www.uradni-list.si/1/objava.jsp?sop=2011-01-1309) – odl. US in [98/13](http://www.uradni-list.si/1/objava.jsp?sop=2013-01-3490)), Sklepa o delni povrnitvi stroškov volilne kampanje za lokalne volitve 2018 v Občini Izola št. 041-2/2018 z dne 5. 7. 2018 ter 30. in 101. člena Statuta Občine Izola (Uradne objave Občine Izola, št. 15/99, 17/12, 6/14 in 3/18), je Občinski svet Občine Izola na svoji \_\_\_. redni seji dne \_\_\_\_\_\_\_\_\_\_\_\_\_\_\_, sprejel naslednji

**S K L E P**

**o delnem povračilu stroškov organizatorjem volilne kampanje**

**za lokalne volitve 2018**

**1.**

Občinski svet občine Izola ugotavlja, da so organizatorji volilne kampanje, ki so sodelovali na lokalnih volitvah članov občinskega sveta in župana v občini Izola 18. novembra 2018 in v drugem krogu županskih volitev 2. decembra 2019, predložili poročila o zbranih in porabljenih sredstvih za volilno kampanjo.

**2.**

Organizatorjem volilne kampanje za župana, katerih kandidati so dosegli najmanj 10% od skupnega števila volilnih upravičencev, ki so glasovali, in imajo pravico do povrnitve stroškov volilne kampanje v višini 0,12 eurov za vsak dobljeni glas, pri čemer skupni znesek povrnjenih stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču, se delno povrnejo kakor sledi:

|  |  |
| --- | --- |
| Kandidat za župana / Organizator volilne kampanje | Znesek povračila v EUR |
| Danilo Markočič / DeSUS – Demokratična stranka upokojencev Slovenije | 403,56 |
| Evgenij Komljanec | 258,96 |
| Aleksej Skok/SD – Socialni demokrati | 134,76 |
| Dario Madžarević | 126,24 |
| Milan Bogatič | 105,36 |

**3.**

Organizatorjem volilne kampanje, ki so jim pripadli mandati za člane občinskega sveta in imajo pravico do povrnitve stroškov volilne kampanje v višini 0,33 eurov za vsak dobljeni glas, pri čemer skupni znesek povrnjenih stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču, se delno povrnejo stroški kakor sledi:

|  |  |
| --- | --- |
| Organizator volilne kampanje | Znesek povračila v EUR |
| SD SOCIALNI DEMOKRATI | 310,20 |
| DeSUS Demokratična stranka upokojencev slovenije | 246,51 |
| LISTA MEF IN IZOLANI | 244,20 |
| LISTA EVGENIJA KOMLJANCA ZA ŽUPANA – PNI | 233,64 |
| IZOLA PRIHODNOSTI | 194,37 |
| IZOLA 2030 | 189,75 |
| IJN – IZOLA JE NAŠA | 137,28 |
| SDS – SLOVENSKA DEMOKRATSKA STRANKA | 130,68 |
| LEVICA | 77,55 |

**4.**

Organizatorjem volilne kampanje za volitve v občinski svet in za volitve župana se na podlagi njihovega zahtevka povrnejo stroški volilne kampanje iz proračuna Občine Izola najkasneje 30 dni po sprejemu tega sklepa. Odobreni znesek se posameznemu organizatorju nakaže na transakcijski račun, ki ga je navedel v vlogi za delno povrnitev stroškov volilne kampanje.

**5.**

Ta sklep velja takoj.

Številka: 041-2/2018

Datum:

Danilo MARKOČIČ

ŽUPAN

Sklep prejmejo:

1. organizatorji volilne kampanje,
2. Služba za računovodstvo in finance,
3. v dokumentarno gradivo.